Humba (Bushpig in English) imhuka yemusango yakafanana nenguruve dzinopfuyiwa pamusha. Humba ine mumhu unokura kuyenzana nenguruve dzekupfuya - ine muromo murefu senguruve. Humba imhuka ine hukasha haafananindzwe nenguruve dzepamusha kana yasvika pakurwa nembwa panguava yokuvhima. Kunzvimbo dzinorimwa dziri pedyo nemasango, humba inonetsa nokudya chibage muminda. Zvichitanga panguva yokukanda mbeu pasi humba inotevera ichifukura uye inodya chibage kana miguru yavepo. Humba nenjiri imhuka dzakasiyana; humba haina nyanga kunge njiri. Nyungwe vanoti nkhumba (n. pig) kureva nguruve. Chewa vanoti nkhumba (pig) kureva nguruve. VaTonga vanoti mudenda (n. bush pig) kureva nguruve yemusango. Gusilay vanoti ekumba (n. pig) kureva humba.